ENESEKONTROLLI ARENDAMINE
Eesmärk: Aitab õpilastel vältida verbaalset ja füüsilist vägivalda.
TÖÖJUHEND.
1.	Tähtsus: Õpetaja alustab vestlust enesekontrolli tähtsusest. 
2.	Sissejuhatus: Võib tahvlile kirjutada järgnevad laused ja lasta õpilastel seletada, kuidas nad neid mõistavad.
•	Kõik ei pea mind armastama.
•	Võib eksida ja vigu teha.
•	Teised inimesed on OK ja samuti mina.
•	Ma ei pea teisi ja olukordi kontrollima.
•	Vastutan enda eest.
•	Suudan taluda ebaõnnestumisi.
•	Kõige tähtsam on üritamine.
•	Mina suudan- teised suudavad.
•	Võin muutuda.
•	Võin olla paindlik. (Jakobson & Wiegand 1988).
3.	Kujunda oskus: Rollimängude mängimiseks võib valmistada eelnevalt näpunukud, kasutada päris nukke, loomi või üldse mitte abivahendeid kasutada. Valmistage pinginaabriga ette vestlus etteantud situatsioonis. Kandke klassile ette.
4.	Käitumise harjutamine: 
•	Valik: Õpetaja valib viis paari õpilasi, kes valivad situatsiooni ning valmistavad ette kahekõne situatsiooni edasiandmiseks ning situatsiooni lahenduse.
•	Rollimäng: 
a)	klass võtab järjekorda, et minna võimlasse.  Mart seisab oma sõbra taga, kui Ants tuleb ja trügib vahele.  Mart astub rivist välja ja lööb Antsu vaheletrügimise eest.
b)	Raina ei leia oma raamatut. Ta hakkab asju loopima, räägib rumalasti ja lööb jalaga teiste koolikotte.
c)	Arno on saanud matemaatika kontrolltöö eest “kolme”. Ta näeb, et Riina on saanud “viie” ja Jaanus “nelja”. Arno krabab Riina laualt tema pliiatsi, murrab selle pooleks ja viskab klassi laiali. 
d)	Kaido ja Kaarel võrdlevad oma uusi botaseid. Varsti hakkavad nad vaidlema, kelle botased on paremad. Kaidol on oma botaste kiitmiseks rohkem plusse kui Kaarlil. Kaarel vihastab ja solvab Kaidot.
e)	Kaido, Kaarel, Arno, Riina ja Raina tahavad teha klassiõhtut. Iga kord, kui teised pakuvad välja mõne hea idee, on Kaarel nende ideele vastu ja ütleb, et tema mõte on parem. Nad hakkavad vaidlema, selle asemel, et pidu planeerida.
•	Viimistlus: Pärast iga rollimängu pöörata tähelepanu õigele käitumisele, märkida ära vale või ebakorrektne käitumine ning korrata rollimängu koos parandustega. Kui parandusi pole, on rollimäng õnnestunud.
•	Kinnistamine: Kiida õpilasi, kes oskasid lahendada situatsioone positiivselt.
•	Diskussioon: Iga situatsiooni kohta esita kolm küsimust:
1.	a) Mis juhtus?
b) kuidas Mart veel oleks võinud käituda?
c) Kas Mardi ülesanne on karistada ja kohut mõista kellegi teise vigade üle?
2.	a) Mis juhtus?
b) Kas kontrolli kaotamine lahendab probleemi? Kas Raina leidis vihastades oma raamatu üles?
c) Milliseid positiivseid tegevusi võiks Raina teha, kui asjad ootamatult juhtuvad?
3.	a) Mis juhtus?
b) Kas Arno oli Riina ja Jaanuse peale kade?
c) Kuidas peaks Arno oma kadedusest lahti saama?
4.	a) Mis juhtus?
b)	Kuidas Kaido märkused mõjuvad Kaarlile? Mida ta tunneb?
c) Kuidas võiksid Kaido ja Kaarel vältida sellist kiitlemist? Selle kiitlemisega jäid nad mõlemad kaotajaks. Kuidas?
5.	a) Mis juhtus?
b) Kas Kaarli ülbitsemine aitab pidu planeerida?
c) Kas teistele lastele meeldis koos töötada Kaarliga, kes oli ülbe?

10 REEGLIT JA NÕUANNET ENESEKONTROLLIKS

MÕTLE, KUIDAS ALLOLEVAD REEGLID AITAVAD SUL JÄÄDA IGAS OLUKORRAS RAHULIKUKS NING SAADA KLASSIKAASLASTEGA PAREMINI LÄBI. PROOVI MÕNDA NEIST REEGLITEST JÄRGMINE KORD, KUI SAAD VIHASEKS.

KÜSI ENDALT:
1.	Kas see situatsioon on seda väärt, et ärrituda, vihastuda?
2.	Kujuta ette, kuidas sa teistele vihasena paistad.
3.	Palu teisel endale selgitada, mida ta mõtleb ja tunneb.
4.	Tee nimekiri sinu headest omadustest, oskustest, mis teevad sind õnnelikuks ja eriliseks. Kui hästi järgi mõtelda, on sinus häid asju väga palju.
5.	Tunne ära märgid, mis näitavad, et sa hakkad endast välja minema. Püüa mõelda millestki meeldivast või loe mõttes kümneni.
6.	Tunne ära märgid, mis näitavad, et keegi teine hakkab kannatust kaotama. Astu temast eemale või püüa asja rahulikult arutada.
7.	Ära hoia halbu mõtteid endas kuni sa plahvatad. Kirjuta parem kiri, mida sa kunagi ära ei saada, kirjuta oma salajasse päevikusse oma tunnetest või usalda oma tunded oma parimale sõbrale.
8.	Kui sa ka teinekord alla annad, ei ole sa veel luuser, kaotaja. Targem annab järele!
9.	Tea, et igaüks võib muutuda. Jätka katsetamist ja ära anna alla!
10.	Säilita oma naljasoon.